b'\n_START_ARTICLE_\n100 Hekata\n_START_SECTION_\nOdkritje\n_START_PARAGRAPH_\nHekato je odkril 11. julija 1868 James Craig Watson v Ann Arborju, Michigan. To je bil njegov \xc4\x8detrti po vrsti odkriti asteroid in do tedaj stoti v Oson\xc4\x8dju. Ime je dobil po Hekati, boginji \xc4\x8darovni\xc5\xa1tva in podzemlja v gr\xc5\xa1ki mitologiji, vendar obele\xc5\xbeuje tudi stoti odkriti asteroid, saj je hekaton v gr\xc5\xa1\xc4\x8dini 100.\n_START_SECTION_\nZna\xc4\x8dilnosti\n_START_PARAGRAPH_\nAsteroid Hekata obkro\xc5\xbei Sonce v 5,43 letih. Njegov tir ima izsrednost 0,1658, nagnjen pa je za 6,4321\xc2\xb0 proti ekliptiki. Njegov premer je 88,66\xc2\xa0km, okrog svoje osi pa se zavrti v 13,333 urah .\n_START_SECTION_\nOkultacije\n_START_PARAGRAPH_\nOkultacijo Hekate z zvezdo so opazovali 14. julija 2003 z Nove Zelandije.'